Стипан Матијевић
Стипан Матијевић (Суботица, 9. јула 1872. - 31. маја 1939) био је суботички правник, градоначелник и велики жупан. Аутор је већег броја чланака, есеја и студија.

Биографија 

Рођен је у Суботици. Основну школу и гимназију је завршио у родном граду, а право је студирао у Пешти. Звање доктора је стекао 1898. године, а наредне године је положио адвокатски испит и отворио адвокатску а затим јавно-бележничку канцеларију у Суботици.

Заједно са др. Врањом Сударевићем, Беном Сударевићем, Марко Стипићем, Андријом Стипићем и Пајом Вујковићем основао је 1894. удружење „Коло младежи”.

За време Првог светског рата био је мађарски официр и војни судија у Београду. Због ослобађајућих пресуда против оптужених Срба смењен је и против њега је покренута истрага.

Од новембра 1918. до маја 1920. био је градоначелник и велики жупан у Суботице. Затим је био краљевски јавни бележник.

Био је председник Буњевачке матице, један од оснивача и главних сарадника буњевачког Национално-просветног друштва „Иван Антуновић” и почасни секретар Народног збора у Суботици. Припадао је Радикалној странци.

Сарађивао је у листовима „Југословенски дневник” и „Северна пошта”.

Године 1928. објавио је мемоаре „Догађаји који су се одиграли за време мог јавног деловања” .

Одликован је орденима Светог Саве III реда 1925. године, орденом Југословенске круне IV. реда и орденом Белог орла V. реда.

Два пута се женио. Имао је петоро деце. У првом браку са Јозефином рођ. Малагурски имао је сина Лазара и кћер Сузану и Магдалену. У другом браку са Јеленом рођ. Пекић имао је кћери Кристину и Олгу.

Дела 
 Argumenti za očuvanje i održanje Trijanonskog mirovinskog ugovora, 1932.

Литература 
 

Рођени 1872.
Умрли 1939.
Буњевци
Суботичани